system
Răspunde în limba română, în stilul Wikipedia, cat mai corect gramatical.
user
Povestește-mi pe scurt despre 1197.
assistant


1197 (MCXCVII) a fost un an obișnuit al calendarului iulian.

Evenimente 
 23 februarie: Regele Petru al II-lea al Aragonului acordă o chartă a libertăților orașului Perpignan.
10 septembrie: După moartea lui Henric al II-lea de Champagne într-un accident, tronul Regatului Ierusalimului revine lui Amalric al II-lea de Lusignan, care se căsătorește cu regina Isabelle, văduva lui Conrad de Montferrat.
22 septembrie: Sosirea la Accra a primelor contingente ale participanților germani la cruciadă, sub conducerea ducelui de Brabant, precedând venirea împăratului Henric al VI-lea.
 28 septembrie: Moartea împăratului Henric al VI-lea la Messina, aflat în drum spre Țara Sfântă; în Germania apare un interregnum, însoțit de un război civil (care va dura până în 1214); în Sicilia, începe domnia minorului Frederic al II-lea de Hohenstaufen (sub numele de Frederic Roger), sub tutela mamei sale, Constance.
 4 octombrie: Contele Balduin de Flandra ocupă Saint-Omer, după un asediu de două luni; invazia contelui asupra provinciei Artois continuă prin ocuparea Aire-sur-la-Lys, Lillers și punerea Arrasului sub asediu, acțiuni care provoaca intervenția regelui Filip August al Franței.
23 octombrie: Cruciații germani ocupă Sidon și Beirut, restabilind legătura terestră dintre Accra și Tripoli.
 26 octombrie: Regele Richard Inimă de Leu al Angliei încheie construirea fortăreței Château-Gaillard.
 11 noiembrie: În apropiere de San Miniato, se constituie Liga toscană; Florența preia conducerea răscoalei din Italia împotriva puterii imperiale.
 26 noiembrie: Cruciații germani încep asediul fortăreței Toron; în fața amenințării ocupării Latakiei și Jabalei de către cruciați, sultanul Al-Adel al Damascului face apel la sultanul din Egipt, al-Aziz (care trimite întăriri la Toron) și la cel din Alep, al-Zahir.
 6 decembrie: În urma unui acord, Vladislav Jindrich ia în stăpânire Moravia, în vreme ce fratele său mai vârstnic Ottokar Premysl obține Boemia.
 17 decembrie: Are loc la Valladolid căsătoria dintre Berengaria, fiica regelui Alfonso al VIII-lea al Castiliei, și vărul său, Alfonso al IX-lea, regele Leonului.

Nedatate 
august-septembrie: Sultanul Al-Adel al Damascului recuperează Jaffa de la cruciați.
octombrie: Regele Filip August al Franței devastează pământurile contelui de Flandra, avansând până la Ypres, însă curând se retrage.
Are loc căsătoria dintre Filip de Suabia, fratele împăratului Henric al VI-lea și Irina Angelina, fiica fostului împărat bizantin Isaac al II-lea Anghelos; împăratul Henric al VI-lea se transformă în apărătorul cauzei lui Isaac; ca urmare a plății regulate a tributului de către Alexios al III-lea Anghelos și a protestelor papei Celestin al III-lea, împăratul german renunță la ideea îndreptării cruciadei împotriva Constantinopolului și reia traseul către Țara Sfântă.
Are loc căsătoria lui Roman, cneazul Volîniei, cu prințesa bizantină Ana.
Arhiepiscopul Hubert Walter de Canterbury negociază pacea cu galezii din Wales.
Conducătorul ghurid Qutb ad-Din Aibak atacă statul Gujarat și, după ce pradă capitala acestuia, Solankî, se retrage.
 Conducătorul mongol Genghis Han înfrânge tribul jurkinilor.
 Cu sprijinul unei flote a cruciaților germani și olandezi, regele Sancho al II-lea al Portugaliei recuperează din mâinile almohazilor o parte din provincia Algarve, precum și orașul Silves, care este distrus.
 Insula Corfu este ocupată de către genovezi.
 Împăratul Henric al VI-lea se pregătește de plecarea în cruciadă; suveranii Ciprului și Armeniei îi recunosc suzeranitatea în schimbul recunoașterii coroanelor lor regale; totodată, Henric solicită participarea la cruciadă a Imperiului bizantin, iar apoi reclamă prestarea unui consistent tribut, pentru colectarea căruia împăratul de la Constantinopol, Alexios al III-lea Anghelos se vede nevoit să impună o taxă exorbitantă (alamanikon), precum și profanarea mormintelor imperiale.
 Mănăstirea budistă de la Nalanda este din nou atacată de către musulmanii conduși de generalul ghurid Muhammad ibn Khaldji.
Nou atac al danezilor asupra Estoniei.
 Pirați sarazini din insulele Baleare întreprind un raid asupra Provence, atacând orașul Toulon.

Arte, Știință, Literatură și Filozofie 
 Este consacrată abația Arbroath, dedicată Sfântului Thomas Beckett.
 Se încheie construirea catedralei Sf. Dimitrie din cnezatul Vladimir.

Înscăunări 
 22 iunie: Vladislav Jindrich, duce de Boemia.
 10 septembrie: Theobald al III-lea, conte de Champagne.
 28 septembrie: Frederic al II-lea de Hohenstaufen, rege al Siciliei (ca Frederic Roger).
 Ioniță Caloian, rege al Bulgariei (1197-1207).

Nașteri 
 22 octombrie: Juntoku, împărat al Japoniei (d. 1242).
 Amedeo al IV-lea, conte de Savoia (d. 1253).
Nichifor Blemmydes, teolog, filosof și om de știință bizantin (d. 1272).
 Raymond al VII-lea, conte de Toulouse (d. 1249).

Decese 
 28 aprilie: Rhys ap Gruffydd, conducător galez din Wales (n. 1132).
 15 iunie: Henric Vratislav al III-lea de Boemia (n. ?)
 10 septembrie: Henric al II-lea, conte de Champagne și rege al Ierusalimului (n. 1166).
 28 septembrie: Henric al VI-lea, împărat romano-german (n. 1165).
 Giovanni Bassiano, jurist italian (n. ?)
Petru al IV-lea, rege al Bulgariei (n. ?)

Vezi și 
 Listă de conducători de stat din 1197

1197